Nafarroako Parlamentuko Mahaiak, 2019ko urriaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Foruzainen erretiro aurreratuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 28an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Adolfo Araiz Flamarique jaunak honako galdera hau aurkezten dio Legebiltzarreko Mahaiari, idatziz erantzun dakion:

Nafarroako Poliziei buruzko azaroaren 19ko 23/2018 Foru Legearen xedapen gehigarriak, Foruzaingoaren kideen erretiro aurreratua dela-eta, honako hau dio:

“Gobernu zentralak 2018. urterako Aurrekontu Orokorrei buruzko uztailaren 3ko 6/2018 Legearen “Nafarroako Foruzaingoari erretiro-adinaren koefiziente murriztaileak aitortzea” izenburuko ehun eta berrogeita bederatzigarren xedapen gehigarrian aurreikusitako errege dekretua onesten duenetik 6 hilabeteko epean, Nafarroako Gobernuak bidezkoak diren erabakiak hartuko ditu koefiziente murriztaile horien onuradun gerta litezkeen foruzainen erretiro-adina aurreratzearen eraginkortasuna aurrekontu bidez gaitzeko”.

Hori guztia ikusita, honako hau galdetzen diot Nafarroako Gobernuari:

Xedapen gehigarri horren onespena eta gero, bidali al zaio Gizarte Segurantzaren Diruzaintza Nagusiari edo espainiar Gobernuaren beste erakunderen bati Departamentuak ordura arte igorritakoaz bestelako dokumentaziorik?

Baiezkoan, noiz, eta zeri buruzko dokumentazioa zen?

Xedapen gehigarri horren onespena eta gero, Departamentuari eskaerarik egin al dio Gizarte Segurantzaren Diruzaintza Nagusiak edo espainiar Gobernuaren beste erakunderen batek, 2019ko uztailera arte igorritakoaren osagarri moduko informazio edo dokumentaziorik bidal zezan?

Departamentuak zer zuzemen egiteko asmoa dauka, Diruzaintza Nagusiak onespena eman diezaion Foruzaingoaren langileriaren erretiro aurreratuaren aukerari?

Iruñean, 2019ko urriaren 21ean

Foru parlamentaria: Adolfo Araiz Flamarique